**NOTA INFORMATIVĂ**

**la proiectul hotărîrii Guvernului cu privire la achitarea din bugetul de stat pentru anul 2019 a cotelor de membru şi a datoriilor Republicii Moldova faţă de**

**organismele internaţionale şi regionale**

|  |
| --- |
| 1. **Denumirea autorului și, după caz, a participanților la elaborarea proiectului**
 |
| Ministerul Finanțelor |
| 1. **Condițiile ce au impus elaborarea proiectului de act normativ și finalitățile urmărite**
 |
| Necesitatea elaborării și promovării prezentului proiect se identifică prin obligativitatea onorării angajamentelor financiare faţă de organismele internaţionale şi regionale la care Republica Moldova este parte, fiind un obiectiv important în procesul de promovare a politicii externe şi a imaginii pozitive a ţării ca partener credibil, precum și în valorificarea potenţialului de membru în cadrul structurilor internaţionale. Proiectul este întocmit în conformitate cu prevederile Legii bugetului de stat pentru anul 2019 nr. 303/2018 și prevederilor anexelor 2 și 3, litera a) la Hotărîrii Guvernului nr. 454/2008 cu privire la optimizarea participării organelor centrale  de specialitate ale administraţiei publice, precum şi a altor autorităţi administrative centrale la executarea angajamentelor asumate faţă de organizaţiile internaţionale. |
| 1. **Principalele prevederi ale proiectului și evidențierea elementelor noi**
 |
| În conformitate cu solicitările parvenite, Republica Moldova în anul 2019 urmează să achite cote de membru față de 68 organizații internaționale și regionale, inclusiv:- organizaţii parlamentare – 5 structuri;- organizaţii internaţionale – 56 structuri; - organizaţiile din cadrul CSI – 7 structuri. |
| 1. **Fundamentarea economico-financiară**
 |
| Suma alocațiilor bugetare pentru anul 2019 în scopul onorării angajamentelor financiare ale Republicii Moldova asumate față de organizațiile internaționale constituie 60 930,8 mii lei, mijloace financiare aprobate în bugetul de stat pentru anul 2019*.* |
| 1. **Avizarea și consultarea publică**
 |
| În vederea respectării prevederilor Legii nr. 239/2008 privind transparența în procesul decizional, Ministerul Finanțelor a publicat anunțul privind inițierea elaborării proiectului hotărîrii Guvernului dat pe pagina web a instituției.  |
| 1. **Constatările expertizei anticorupție**
 |
| Proiectul va fi expediat Centrului Național Anticorupție pentru a fi supus expertizei anticorupție. |
| 1. **Constatările expertizei juridice**
 |
| Proiectul va fi expediat Ministerului Justiției pentru a fi supus expertizei juridice. |

**MINISTRU** *(semnat electronic)* **Ion CHICU**